BLOC 4: REGENERACIÓ DEMOCRÀTICA

**ODS 16.3. APOSTAR PER LA QUALITAT DE L'ESTAT DE DRET**

L’ODS 16.3 A CATALUNYA EN POQUES PARAULES

|  |
| --- |
| La fortalesa d’una democràcia depèn, en bona mesura, dels nivells d'educació de la població i de la transparència i bon govern. És per això que les qüestions relatives a l'educació ciutadana i a l'aprofundiment en els valors democràtics és fonamental. Tot i això, aquesta qüestió genera debats com, el més comú: educar o adoctrinar.  Altres mesures rellevants per apostar per l'estat de dret són les referents a evitar la politització en tres camps: les administracions públiques, la justícia i els cossos i forces de seguretat. Contràriament, és difícil fer propostes per evitar la politització en aquestes àrees sense que es vegi afectada la legitimat del sistema, sobretot en el segon i tercer punt. D'altra banda, per reduir la politització dins de l’administració pública sí existeixen mesures a executar compatibles amb un sistema democràtic.  A més, hi ha el sistema penitenciari. Per un bon estat de dret, els presos han d’estar en centres que compleixin uns criteris de qualitat. Per això, és imprescindible l’existència d’un sistema d’avaluació constant, mesura que actualment és inexistent, sinó que hi ha mesures d’avaluació de la utilitat dels cursos a les presons o l’evolució dels interns.  Finalment, pel que fa als territoris, no hi ha gaires trets diferencials en aquests àmbits. Tanmateix, sí hi ha alguna diferència en les propostes territorials o municipals per a educar en valors cívics o democràtics. |

Índex

[L’ODS 16.3 A CATALUNYA EN POQUES PARAULES 1](#_Toc129379367)

[Propostes per educar en ciutadania (consciencia ciutadana) i en valors democràtics 2](#_Toc2142558676)

[Passes per reduir el nivell de politització de les administracions públiques i el nombre de polítics a les institucions 3](#_Toc1062159818)

[Camins per evitar la politització de la justícia i del seu ús polític 5](#_Toc305336776)

[Mesures per garantir unes forces de seguretat al servei del conjunt dels ciutadans i allunyades del control partidista 6](#_Toc1570550180)

[Revisió constant de la qualitat del sistema penitenciari 6](#_Toc1289221612)

[Una mirada des dels territoris 7](#_Toc799918240)

[L’ALT PIRIREU I ARAN 7](#_Toc1718008119)

[COMARQUES GIRONINES 8](#_Toc1917011043)

[COMARQUES CENTRALS 8](#_Toc805022971)

[PONENT 9](#_Toc1438280766)

[TERRES DE L’EBRE 9](#_Toc1587058493)

[CAMP DE TARRAGONA 9](#_Toc106001364)

[ÀREA METROPOLITANA 10](#_Toc196650404)

[Temes de debat per avançar 11](#_Toc1596429679)

Propostes per educar en ciutadania (consciencia ciutadana) i en valors democràtics

Pot arribar a resultar més complicat consolidar i aprofundir la democràcia en un país, que lluitar per aconseguir-la. La majoria de les societats democràtiques tenen una llarga tradició en la lluita i la defensa de la democràcia, i per tant, prou experiència per a constatar que, un cop assolida, la seva fortalesa depèn dels nivells d'educació de la població i de la transparència, honestedat i preparació dels nostres governants. És per això que les qüestions relatives a l'e[ducació per a la ciutadania](https://www.dropbox.com/s/dairxgokfb91o1d/Mart%C3%ADn%2C%20M.%20M.%20%282011%29.%20Educaci%C3%B3%20i%20ciutadania%20en%20societats%20democr%C3%A0tiques%20cap%20a%20una%20ciutadania%20col%C2%B7%20laborativa.%20Temps%20d%27Educaci%C3%B3%2C%2011-26..pdf?dl=0) i a l'aprofundiment en els valors democràtics són elements cabdals per a aquests tipus de societat.

Tot i el consens sobre la seva importància, és un tema que sovint resulta controvertit. Sobretot a l’intentar concretar propostes sobre aquells valors que garantirien una bona ciutadania; i fins i tot a l'hora d'intentar acordar què s'entén per ciutadania o democràcia. A més, la qüestió s'agreuja quan es pretén afegir-la als currículums obligatoris dels sistemes educatius. Per alguns sectors, l'educació en la ciutadania és indesitjable i inacceptable, i per a altres, necessari. Els primers, perquè consideren que aquesta proposta educativa té efectes adoctrinadors. Els segons, perquè, al marge dels processos de socialització primària (a les famílies), mitjançant l'educació per a la ciutadania, la societat s'assegura que tots els ciutadans rebin aquesta formació.

La proposta més freqüent utilitzada a Catalunya per educar en ciutadania i valors democràtics és mitjançant l’educació a les escoles. Des dels centres educatius és des d’on es pretén projectar els valors democràtics, en molts dels casos de forma indirecta, en d’altres amb tallers o xerrades. També, en molts dels territoris catalans s’atorguen premis a les escoles amb projectes innovadors per educar en valors.

Tanmateix, cal recordar que l’educació per a la ciutadania no només ha de ser una activitat escolar, sinó que ha de sortir dels centres educatius i arribar a més persones que no pas merament als alumnes. Això significa conservar i conrear espais reservats a aquest fi en els centres docents, tot i no limitar-nos-en.

Existeixen una gran quantitat d’iniciatives per a l’educació en valors democràtics fora dels centres educatius a Catalunya: projectes de memòria històrica, cinema o clubs de literatura que promouen aquests valors, associacions culturals i altres iniciatives. D’entre aquestes, unes de les que més destaquen són els del consistoris infantils i els debats constituents.

És imprescindible pel manteniment del sistema democràtic d’un país que la seva població estigui educada en consciència ciutadana i valors amb els que s’identifica. En cas de no ser així, la legitimitat democràtica d’un govern serà dèbil i la democràcia pot ser inestable. Per això, és indispensable elaborar propostes educatives com les mencionades o que puguin contribuir a la mateixa causa.

# Passes per reduir el nivell de politització de les administracions públiques i el nombre de polítics a les institucions

La [politització de l'administració pública](https://www.dropbox.com/s/35r98frymqxaj7a/ara%20%282018%29.%20Per%20una%20administraci%C3%B3%20p%C3%BAblica%20professionalitzada%20i%20meritocr%C3%A0tica.pdf?dl=0) no és res nou, ni exclusiu de cap partit polític. Amb cada canvi de govern al Palau de la Generalitat, es produeixen un seguit de nous nomenaments des dels consellers, caps de gabinet, secretaris d'Estat, subsecretaris i secretaris generals fins a directors generals i subdirectors generals, passant pels assessors. Això no passa només als òrgans de govern, sinó que aquests nomenaments a dit esquitxen totes les empreses públiques. A vegades, per a aquests càrrecs s'escullen els perfils tècnics que s'adeqüen millor als requeriments de la funció pública, però en d'altres casos no. El fenomen afecta tots els nivells de l'administració: estatal, autonòmic i local. I a tots els partits. Això s’observa en el fet que normalment, els nous nomenaments estan en l’òrbita del partit que ha entrat a governar.

Aquesta politització de l'administració sí és exclusiva de l'estat espanyol i les seves administracions públiques en l'àmbit europeu. Segons un informe de l'OCDE titulat ['Government at a glance 2017',](https://www.dropbox.com/search/personal?path=%2F&preview=id%3ANQCzu5d1lsAAAAAAAAVaBg&query=gover&search_session_id=69661803632394573333102344285821&search_token=rmHCiy93YlX5bJZ1PVYgWz6ANoMsLEZHNfiPUnSkk1I%3D) només Espanya, Xile i Turquia canvien tots els càrrecs dels primers nivells d'administració cada vegada que hi ha un canvi de govern.

Aquest fenomen característic de la política espanyola dona poder als partits i els pot ajudar a complir la seva agenda, ja que el desconeixement tècnic d'alguns alts càrrecs es compensa amb fidelitat política, però dificulta la viabilitat de polítiques a llarg termini, sobretot tenint en compte que les legislatures cada vegada s'escurcen més.

Espanya i Catalunya han de tenir un sector públic ben dimensionat i ben qualificat, només així es podrà guanyar en eficiència i qualitat, i només així es podrà reconnectar amb una societat que cada vegada té més accés a la informació i ja no es conforma amb el tradicional paper d'intermediari dels partits polítics clàssics. Per poder portar això a terme, cal reduir el nombre de càrrecs polítics dins de l’administració pública i els càrrecs escollits per aquests quan arriben al poder i a canvi, posar aquests càrrecs a funcionaris professionals, escollits per oposicions. Les administracions públiques que funcionen millor són aquelles que tenen l’àmbit polític més reduït, és a dir les més professionalitzades, sinó rere cada canvi de govern es perd molt capital humà.

Una mesura per la que advoquen alguns professionals en la matèria, o des del mateix Col·legi de Politòlegs i Sociòlegs de Catalunya (a partir d’ara COLPIS), per reduir el nivell de politització de les administracions públiques i el nombre de polítics a les institucions, és centrar-nos en la figura del [Director Públic Professional](https://www.dropbox.com/s/3j1ll7vvlw4k9xc/Rami%C3%B3%2C%20C.%20%282006%29.%20POL%C3%8DTICA%20Y%20GESTI%C3%93N.%20LA%20REGULACI%C3%93N%20DEL%20ROL%20DE%20DIRECTIVO%20P%C3%9ABLICO.pdf?dl=0) i aprovar un Estatut del mateix. Per ser un bon Director Públic no només cal sentit comú i de lideratge, sinó també formació tècnica, un alt nivell de formació en gestió de xarxes d'organitzacions pública, especialment privades amb ànim i sense ànim de lucre que presten una part important dels serveis públics. Tot això, entre d’altres coneixements i competències, ens indiquen que aquesta figura no pot seguir sent una figura espontània escollida a dit pels polítics del moment.

Per evitar la politització a l’Administració Pública, trobem poques propostes que s’hagin executat a Catalunya, amb l’excepció d’algunes de les comarques de l’Àrea Metropolitana de Barcelona. A aquesta zona, s’ha proposat: ajustar les relacions entre càrrecs electes i empleats públics als principis ètics en matèria de transparència i ocupació pública i impulsar la formació en principis d’integritat i orientacions del bon govern.

# Camins per evitar la politització de la justícia i del seu ús polític

La justícia espanyola i, conseqüentment, la catalana estan seriosament qüestionades pel seu [alt grau de politització](https://www.dropbox.com/s/qepogiye6dmi4ui/El%20Punt%20Avui%20%282020%29.%20La%20interinitat%20de%20la%20just%C3%ADcia.pdf?dl=0) i per l’erosió que això provoca en la separació de poders i l’estat de dret, que són dues potes imprescindibles per garantir la credibilitat de qualsevol règim democràtic.

El debat sobre la [politització de la justícia](https://elmon.cat/opinio/sobre-la-polititzacio-de-la-justicia-13876/) gira entorn tres temes: l’elecció dels magistrats del Tribunal Constitucional, la dels vocals de l’esmentat Consell, i de retruc, el sistema de cooptació dels llocs més alts dins de l’escalafó (Tribunal Suprem, Tribunals Superiors de Justícia, Audiència Nacional) que ja no respon al sistema pseudo-militar de barrejar antiguitat, mèrits i afinitats polítiques.

Tanmateix, la crítica al sistema mai va acompanyada d’una proposta realista, és a dir, que sigui compatible amb l’actual sistema de govern, mantenint la legitimitat d’aquest i que de veritat eviti la politització criticada. És per això que no s’han trobat propostes per reduir la politització de la justícia a Catalunya, més enllà d'[interpel·lar a tribunals internacionals](https://www.dropbox.com/s/bsc1lt7fchap0as/El%20Punt%20Avui%20%282020%29.%20Els%20jutges%20conservadors%20recorreran%20a%20organismes%20internacionals%20si%20es%20confirma%20la%20%E2%80%9Cdefinitiva%20polititzaci%C3%B3%E2%80%9D%20del%20CGPJ.pdf?dl=0) quan s’ha sospitat d’aquest fenomen. Tot i això, des de COLPIS s’indica que és possible un sistema judicial independent de la política i professional en el nostre sistema democràtic de govern, basat en l'autocontenció de la política i dels propis jutges, i en la democratització de l'accés a la judicatura. La situació actual és un escàndol i afecta als drets i les llibertats dels ciutadans

# Mesures per garantir unes forces de seguretat al servei del conjunt dels ciutadans i allunyades del control partidista

Pel que fa a les forces de seguretat, el [GRECO reclama que la Guàrdia Civil](https://www.dropbox.com/s/2zcf98w9cv8z4q9/VilaWeb%20%282019%29.%20El%20Consell%20d%E2%80%99Europa%20torna%20a%20renyar%20Espanya%20per%20la%20polititzaci%C3%B3%20de%20la%20just%C3%ADcia.pdf?dl=0) adopti un codi de conducta sobre la prevenció de la corrupció. A més, creu que tant aquest cos com el de la policia espanyola han de millorar la prevenció, la transparència i la protecció dels denunciants en aquest àmbit.

Pel que fa als Mossos d’Esquadra, ja son diverses personalitats, com Ramón Espadaler que han criticat l’[excessiva politització](https://www.dropbox.com/s/fpbur5hzzan4tm3/rtve%20%282022%29.%20Elena%20defensa%20al%20Parlament%20els%20canvis%20al%20capdavant%20dels%20Mossos.pdf?dl=0) de les forces de seguretat catalanes. A aquesta crítica també s’han afegit els sindicats dels mossos, que també demanen que la política surti de la policia, després del darrer cessament del cap dels mossos. Això, comporta problemes d’estabilitat i continuïtat dins del cos, a més de poder perjudicar les comissàries i posar en qüestió la seva tasca a ulls de la població.

Així doncs, és necessària alguna mesura per garantir unes forces de seguretat allunyades del control partidista, però compatibles alhora amb el sistema de govern desitjat i la seva legitimitat. Per tant, la potestat de cessar un cap dels mossos ha d’estar, però cal que perquè es produeixi estigui ben motivada i justificada al marge d’afinitats polítiques.

# Revisió constant de la qualitat del sistema penitenciari

L'Estatut d'Autonomia de Catalunya (a partir d’ara EAC) de 1979 va atribuir a Catalunya, en el marc de la Constitució espanyola (a partir d’ara CE), la competència executiva en [matèria penitenciària](https://www.dropbox.com/s/9nbl4o2xyk6vy6c/Tamarit%20Sumalla%2C%20J.%20M.%20%28s.d.%29.%20EL%20SISTEMA%20PENITENCIARIO%20CATAL%C3%81N.pdf?dl=0). Aquest fet representa una singularitat a l'estat espanyol, on l' Administració de l'estat gestiona els centres penitenciaris d'arreu del territori llevat dels catalans, que es troben sota l'administració de la Generalitat. El fet que la competència sigui merament executiva i, per tant, estigui subordinada a la competència legislativa de l'estat.

Quant a la revisió constant de la qualitat del [sistema penitenciari català](https://www.dropbox.com/s/upnt8ok2z8o7phe/El%20sistema%20penitenciari%20catal%C3%A0.pdf?dl=0), hi ha poques propostes o informació feta al respecte. Existeix informació sobre el sistema d’avaluació i motivació continuada i de l’impacte dels cursos formatius a les presons, però de l’intern i de la formació, no de la qualitat de la institució.

# Una mirada des dels territoris

Pel que fa als territoris, no hi ha gaires fets diferencials en aquests àmbits. Tanmateix, a continuació hi ha un breu resum de cadascun.

## **L’ALT PIRIREU I ARAN**

|  |
| --- |
| En relació a apostar per la qualitat de l’estat de dret, a la zona de l’Alt Pirineu i la Vall d’Aran hi ha diverses propostes per [educar](https://www.dropbox.com/s/j82v86ztnyzwyck/ZER%20Alta%20Ribagor%C3%A7a%20%282016%29.pdf?dl=0) en ciutadania en valors democràtics, però no res específic del territori per evitar la politització ni per portar a terme una revisió constant de la qualitat del sistema penitenciari. Entre les propostes que promouen els valors democràtics hi ha projectes de [memòria històrica](https://www.dropbox.com/s/1tx0rx2h7qllav2/Men%C3%A9ndez%2C%20F.%20X.%20%28s.d%29.%20Els%20centres%20i%20els%20espais%20de%20mem%C3%B2ria%20democr%C3%A0tica%20a%20Catalunya.pdf?dl=0), [cinema](https://www.dropbox.com/s/7vs91eduje6kker/Servei%20Educatiu%20de%20l%27Urgell%20%282015%29.%207%20de%20cinema.pdf?dl=0) o clubs de literatura que promouen aquests valors, associacions culturals i altres iniciatives que [promouen la participació](https://www.dropbox.com/s/xfsnpq5wusahogo/gencat%20%282022%29.%20Premi%20Participa%20a%20l%27Escola.%20Govern%20obert.pdf?dl=0) dins i fora de les escoles o programes de voluntariat, per exemple. |

## **COMARQUES GIRONINES**

|  |
| --- |
| Pel que fa a apostar per un estat de dret, en les comarques gironines no hi ha cap mesura per reduir o evitar la politització ni per fer revisions constants del sistema penitenciari. Tot i això, sí que hi ha diverses propostes a cada comarca per educar en valors democràtics a la ciutadania. La majoria de les comarques tenen projectes relacionats amb la [memòria històrica](https://www.dropbox.com/s/1tx0rx2h7qllav2/Men%C3%A9ndez%2C%20F.%20X.%20%28s.d%29.%20Els%20centres%20i%20els%20espais%20de%20mem%C3%B2ria%20democr%C3%A0tica%20a%20Catalunya.pdf?dl=0). També hi ha iniciatives que es promocionen voluntàriament o que, en diverses comarques, s’atorguen [premis](https://www.dropbox.com/s/xfsnpq5wusahogo/gencat%20%282022%29.%20Premi%20Participa%20a%20l%27Escola.%20Govern%20obert.pdf?dl=0) a aquelles escoles amb innovacions educatives basades en valors democràtics. Per altra banda, una mesura original i que pot servir per apropar les institucions democràtiques a la gent és el [consistori Infantil de l’Ajuntament de Ripoll.](https://www.dropbox.com/s/0md4tka225sm90u/Ajuntament%20de%20Ripoll%20%282020%29.%20El%20poder%20Femen%C3%AD%20ven%C3%A7%20en%20el%20nov%C3%A8%20Consistori%20Infantil%20de%20l%E2%80%99Ajuntament%20de%20Ripoll.pdf?dl=0) |

## **COMARQUES CENTRALS**

|  |
| --- |
| A les comarques de la Catalunya central hi ha algunes propostes a fi d’educar la ciutadania en valors democràtics. Entre aquestes propostes hi ha el foment de valors democràtics a les escoles i també de voluntariats. A més, hi ha alguna proposta per transmetre els valors democràtics mitjançant el cinema o espais de [memòria històrica](https://www.dropbox.com/s/1tx0rx2h7qllav2/Men%C3%A9ndez%2C%20F.%20X.%20%28s.d%29.%20Els%20centres%20i%20els%20espais%20de%20mem%C3%B2ria%20democr%C3%A0tica%20a%20Catalunya.pdf?dl=0). Una de les propostes que més destaca és la del [consistori infantil](https://www.dropbox.com/s/a19ck4vg5bek1am/Ajuntament%20de%20Vic%20%282020%29.%20Es%20constitueix%20el%2022%C3%A8%20consistori%20infantil%20de%20Vic.pdf?dl=0) i els [debats constituents](https://www.dropbox.com/s/5p7ww6x30nlkmz2/Reinicia%20Catalunya%20%282015%29.%201er%20Debat%20Constituent%20d%27Osona.pdf?dl=0) d’Osona. Per altra banda, no es troba cap iniciativa d’aquestes comarques en concret per evitar la politització o fer una revisió constant de la qualitat del sistema penitenciari. |

## **PONENT**

|  |
| --- |
| A les comarques de Ponent no s’hi detecten mesures per evitar la politització ni de revisió constant del sistema penitenciari. Tot i això, sí hi ha propostes per educar a la ciutadania en valors democràtics. Les propostes predominants de la zona són espais o projectes en relació a la [memòria històrica](https://www.dropbox.com/s/1tx0rx2h7qllav2/Men%C3%A9ndez%2C%20F.%20X.%20%28s.d%29.%20Els%20centres%20i%20els%20espais%20de%20mem%C3%B2ria%20democr%C3%A0tica%20a%20Catalunya.pdf?dl=0), però també hi ha altres propostes com [incentivar](https://www.dropbox.com/s/xfsnpq5wusahogo/gencat%20%282022%29.%20Premi%20Participa%20a%20l%27Escola.%20Govern%20obert.pdf?dl=0) a que des de les escoles s’ensenyin els valors democràtics o a fer-ho mitjançant jornades de cinema amb valors. |

## **TERRES DE L’EBRE**

|  |
| --- |
| A les Terres de l’Ebre no hi ha mesures per evitar la politització ni per portar a terme una revisió constant de la qualitat del sistema penitenciari. Tampoc s’hi troben gaires propostes per [educar](https://www.dropbox.com/s/xfsnpq5wusahogo/gencat%20%282022%29.%20Premi%20Participa%20a%20l%27Escola.%20Govern%20obert.pdf?dl=0) la ciutadania en valors democràtics més enllà de projectes de [memòria històrica](https://www.dropbox.com/s/1tx0rx2h7qllav2/Men%C3%A9ndez%2C%20F.%20X.%20%28s.d%29.%20Els%20centres%20i%20els%20espais%20de%20mem%C3%B2ria%20democr%C3%A0tica%20a%20Catalunya.pdf?dl=0) i algun recurs pedagògic. |

## **CAMP DE TARRAGONA**

|  |
| --- |
| A les comarques del Camp de Tarragona, predomina com a proposta per a educar la ciutadania en valors democràtics els projectes o espais de [memòria històrica](https://www.dropbox.com/s/1tx0rx2h7qllav2/Men%C3%A9ndez%2C%20F.%20X.%20%28s.d%29.%20Els%20centres%20i%20els%20espais%20de%20mem%C3%B2ria%20democr%C3%A0tica%20a%20Catalunya.pdf?dl=0). Tot i això també hi ha altres propostes que es porten a terme a múltiples comarques, com és el cas del servei comunitari o iniciatives per [fomentar la participació](https://www.dropbox.com/s/xfsnpq5wusahogo/gencat%20%282022%29.%20Premi%20Participa%20a%20l%27Escola.%20Govern%20obert.pdf?dl=0) a les escoles. Contràriament, no hi ha cap mesura per evitar la politització ni per fer una revisió constant de la qualitat del sistema penitenciari. |

## **ÀREA METROPOLITANA**

|  |
| --- |
| En referència a apostar per la qualitat de l’estat de dret, algunes de les comarques de l’àrea metropolitana de Barcelona són les úniques que proposen mesures per evitar la politització. [Recórrer a tribunals internacionals](https://www.dropbox.com/s/bsc1lt7fchap0as/El%20Punt%20Avui%20%282020%29.%20Els%20jutges%20conservadors%20recorreran%20a%20organismes%20internacionals%20si%20es%20confirma%20la%20%E2%80%9Cdefinitiva%20polititzaci%C3%B3%E2%80%9D%20del%20CGPJ.pdf?dl=0) si es confirma politització, ajustar les relacions entre càrrecs electes i empleats públics als principis ètics en matèria de transparència i ocupació pública o impulsar la formació en principis d’integritat i orientacions del bon govern, són algunes de les propostes. Tot i això, no tenen cap política de revisió constant de la qualitat del sistema penitenciari. Pel que fa a les propostes per a educar la ciutadania sota principis democràtics, en trobem a cada comarca. Algunes relacionades estan amb la [memòria històrica](https://www.dropbox.com/s/1tx0rx2h7qllav2/Men%C3%A9ndez%2C%20F.%20X.%20%28s.d%29.%20Els%20centres%20i%20els%20espais%20de%20mem%C3%B2ria%20democr%C3%A0tica%20a%20Catalunya.pdf?dl=0), altres amb el foment de valors democràtics com la [participació a les escoles,](https://www.dropbox.com/s/xfsnpq5wusahogo/gencat%20%282022%29.%20Premi%20Participa%20a%20l%27Escola.%20Govern%20obert.pdf?dl=0) altres es basen en debats i tallers o en recursos en línia. |

# Temes de debat per avançar

Tal i com s’ha exposat anteriorment, l’estabilitat d’una democràcia depèn de l’educació en valors i bon govern, i de mesures per a mantenir aquest patró en el temps. Així doncs, la pregunta aquí podria ser: s’ha de proporcionar educació en valors cívics i democràtics des de l’estat o s’ha d’obviar aquest punt educatiu?

Quant a evitar la politització, aquest també és un tema controvertit i complexa, ja que es fa difícil fer propostes per evitar la politització en aquestes àrees sense que es vegi afectada la legitimat del sistema, sobretot en el cas de la justícia i els cossos i forces de seguretat. D'altra banda, per reduir la politització dins de l’administració pública sí que hi ha algunes mesures que es puguin executar a la realitat amb el nostre sistema democràtic, però quant a reduir la politització a justícia i els cossos i forces de seguretat no s’ha trobat cap. Hi ha cap proposta en aquests dos camps que no acabi resultant perjudicial pel sistema democràtic?

Per un bon estat del benestar, els presos han d’estar tancats en centres que compleixin uns criteris de qualitat. És per això que és de vital importància tenir un sistema d’avaluació constant de la qualitat del sistema penitenciari. Tot això, es pot apreciar que en l’actualitat no hi ha cap programa amb aquesta funció en general, sinó amb la d’avaluar la utilitat dels cursos a les presons o l’evolució dels interns. Per contra, pel que fa a la generalitat, aquest només té competències executives en la matèria. Des de les competències de la Generalitat, es pot portar un control constant de la qualitat del centres penitenciaris? Si és així, per què no s’ha fet abans? I aquesta avaluació pot contribuir a una millora des de les institucions catalanes o simplement l’avaluació es quedaria com un simple document informatiu?